**ФОТОКОНКУРС НА ТЕМА:**

**"ИЗЧЕЗВАЩИТЕ СЕЛИЩА И ТРАДИЦИИ В ТРАНСГРАНИЧНИЯ РЕГИОН**

**НА БЪЛГАРИЯ И МАКЕДОНИЯ"**

Фотоконкурсът се организира в рамките на проект: **RURAL REVIVAL** **“Повишаване на конкурентоспособността на туризма в региона чрез подпомагане развитието на селския и културен туризъм в трансграничния регион на България и Македония**" с референтен номер CB006.1.22.020, финансиран от Interreg – ИППА Програмата за трансгранично сътрудничество България – Македония.

**Целта на конкурса** е да бъде представено изчезващото уникалното културно-историческо наследство на региона чрез един алтернативен нестандартен подход.

Конкурсът ще завърши с организиране на 3 изложби в България, 3 изложби в Македония и издаване на каталог, в който ще бъдат поместени най-добрите фотографии. По време на фотоизложбите ще бъдат представените 30-те най-добри фотографии от България и от Македония.

**Тема на фотоконкурса:**

1. **Културни и битови особености на изчезващи села в област Благоевград** – автентична стара архитектура на къщи и други сгради, традиции, обичаи, занаяти и фолклор, които трябва да бъдат запазени за следващите поколения и могат да бъдат интересни обекти за туристи и посетители на региона;
2. **Исторически особености на изчезващите села в област Благоевград** – интересни исторически обекти;
3. **Природни особености около изчезващите села в област Благоевград** – водопади, гори, селски пейзаж, типична флора и фауна;

**Правила и условия за участие във фотоконкурса:**

* Право на участие във фотоконкурса имат всички заинтересовани граждани, любители на фотографията, аматьори и професионалисти, без ограничения за възраст, пол, социален статус и принадлежност.
* Всеки участник във фотоконкурса може да изпрати най-много 5 /пет/ фотографии;
* Минимална резолюция: 300 dpi
* Компресия на файловете: JPEG формат
* Избраните фотографии ще бъдат представени на изложбите във формат А3.
* Фотографиите се изпращат на ел. поща: savremie@yahoo.com
* Може да използвате и безплатните услуги за трансфер на големи файлове от типа на WeTransfer или българските Tranz.it или Dox.bg. Всички те Ви позволяват да изпращате удобно и безплатно файлове с размер до 2 гигабайта.
* Заедно с фотографиите си, участниците трябва да изпратят и своите данни за контакт: име, телефон за връзка и електронна поща.
* Със самото изпращане на фотографиите за целите на конкурса, участниците се съгласяват да предоставят правата върху фотографиите на сдружение СЪВРЕМИЕ, което да ги ползва за целите на проекта и за осигуряване на устойчивост на проекта, след неговото изпълнение.

**СРОК ЗА УЧАСТИЕ В КОНКУРСА:**

Начална дата: 07 септември 2017

Крайна дата: 07 октомври 2017 вкл.

**Краен срок за изпращане на фотографиите: 07 октомври 2017г., 23:59 ч**

**Оценяване на фотографиите:**

* Изборът на най-добрите фотографии ще бъде извършен от тричленна Комисия на 09 октомври 2017, която ще избере 30-те най-добри фотографии от България, които ще преминат на втора фаза за оценяване.
* Втората фаза на оценяване ще бъде чрез онлайн гласуване на уеб портала на проекта:

[www.e-tourism-bg-mk.eu](http://www.e-tourism-bg-mk.eu) и ще се проведе в периода 11 – 16 октомври 2017 година. Според събраните гласове от онлайн гласуването ще бъдат избрани и оценени трите най-добри фотографии.

* Трите най-добри фотографии от България ще получат парични награди, предоставени от Сдружение СЪВРЕМИЕ, както следва:
* Първа награда – 200 лева
* Втора награда – 100 лева
* Трета награда – 70 лева

**За допълнителна информация** може да се свържете със Сдружение СЪВРЕМИЕ

на тел: 0876 882050 или на ел. поща: savremie@yahoo.com

Актуални новини ще бъдат публикувани и на уеб сайта на сдружение СЪВРЕМИЕ: [www.savremie.org](http://www.savremie.org)

Тази публикация е изготвена с финансовата помощ на Европейския съюз чрез ИНТЕРРЕГ-ИПП трансгранична програма България – Македония, CCI Nr.2014TC16I5CB006. За съдържанието на тази публикация отговорнoст носи изцяло Сдружение СЪВРЕМИЕ и тя по никакъв начин не отразява официалната позиция на Европейския съюз или на Управляващия орган на Програмата. .